text: Обобщение на рисковите групи и потребностите им в община Тутракан - Пълнолетни лица с увреждания
  Деца, настанени в институции
  На територията на община Тутракан функционира СИ за деца за постоянна грижа. Политиката на държавата е насочена към деинституционализация на децата от домовете чрез създаване на алтернативни на институционалния тип грижи, като Центрове за настаняване от семеен тип. Финансовите средства, предназначени за посрещане нуждите на децата ще следват потребителите, които са успешно изведени от институцията, като съответно се намалява капацитета и финансирането на институцията с всяко изведено дете.
  Регистрираните деца със специални потребности в община Тутракан през 2009 г. са 39. Проведеното проучване на нуждите сред близки на деца със специални потребности показа следните направления, в които е необходима подкрепа: осигуряване на достъпна среда, диференциране на услугите за деца с различни по вид и степен увреждания, осигуряване на транспорт от селата и в рамките на града до социалните и здравни услуги; осигуряване на гъвкава дневна и почасова грижа, увеличаване на достъпа до образование, интеграция на децата с увреждания с връстниците им. Осигуряването на подкрепяща среда за семейството и близките на децата с увреждания е водеща потребност при планирането на социалните услуги.
  Деца изоставени на ниво родилен дом;
  Деца на непълнолетни родители и майки под 18 години;
  Деца в многодетни семейства;
  Деца, жертви на насилие и трафик и получили полицейска закрила;
  Деца с противообществени прояви;
  Деца със зависимости;
  Установените групи на деца в риск са много малък процент като съотношение към общия брой на децата, живеещи на територията на община Тутракан. Въпреки това високата социална и морална значимост на конкретната проблематика изисква добра координация между отделните подкрепящи звена и висок професионализъм от работещите в сферата специалисти.
  Наличието на увреждане поражда сериозен риск от социално изключване, независимо от възрастта. Данните за лицата с увреждания са предоставени от дирекциите "Социално подпомагане" и отразяват броя на подпомаганите лица, основно по ЗИХУ. Към декември 2009 г. общо за община Тутракан получаващите интеграционни добавки за лица с увреждания над 70% са 1753 души (лица с физически увреждания 129; лица с умствена изостаналост 36; лица с множествени увреждания 1534; лица с психични заболявания 54). Като цяло проблемите на хора с увреждания, които живеят в домашна среда са свързани с възможността за социално включване, т.е. получаване на образование, ефективен достъп до пазара на труда, качествена здравна грижа, общуване и придвижване. От общите данни за хората с увреждания няма данни каква част от тях имат нужда от допълнителна подкрепа извън паричното подпомагане. От подкрепа и заместване се нуждаят и семействата на хора, които изискват непрекъсната грижа.
  На територията на община Тутракан функционират 1 институция за стари хора – Дом за стари хора с отделение за лежащо болни (ДСХсОЛБ) в гр. Тутракан. Старите хора, настанени в специализирани институции имат потребност от битови условия, които да създават възможности за достоен живот, както и грижи, съобразно състоянието им. Настаняването трябва да бъде осъзнат избор от страна на възрастните хора и техните близки, а не последна възможност за оцеляване. Основните идентифицирани потребности на старите хора, настанени в домове са: нужда от грижа, особено за лежащите, предоставяне на достъп до медицинско обслужване, осигуряване на възможности за общуване и запълване на свободното време според индивидуалните интереси на клиентите.
  Животът на старите хора в отдалечени и изолирани населени места е изключително затруднен, основно поради липсата на достатъчно средства и затруднения достъп до здравеопазване, невъзможността или затрудненията с осъществяването на комунално-битовите дейности и най-вече социалната изолация. Броят на старите хора, които се нуждаят, но не са обхванати от социални услуги е неясен. В града е много трудно да се определи броят на хората, които попадат в тази рискова група, а по селата чрез сътрудничеството на кметовете и кметските наместници броят им може да се определи сравнително точно поради това, че в селата хората са по –малко и се познават помежду си. За община Тутракан живеещите самотно стари хора са 139 човека. Самотните стари хора, които живеят в отдалечени населени места или са в състояние на социална изолация имат нужда от подкрепа в ежедневието си. Обхватът на програмите, които развиват услугите Социален асистент и Домашен помощник не са достатъчни, за да задоволят всички техни потребности. Мерките за преодоляване на проблемите предвиждат планиране и разкриване на мрежа от услуги за стари хора, която може да стъпи на вече съществуващи структури в населените места – например, на читалищата или действащите пенсионерски клубове.